HU
L 135/96
ix.
Az Európai Unió Hivatalos Lapja
2023.5.23.
9L. modul: »HŐLÉGBALLONOK«: 36 kérdés.
Rendelkezésre álló idő: 45 perc;
x.
10L. modul: »GÁZZAL TÖLTÖTT BALLONOK (SZABAD/KÖTÖTT)«: 44 kérdés.
Rendelkezésre álló idő: 55 perc;
xi.
11L. modul: »LÉGHAJÓK MELEG LEVEGŐVEL VAGY GÁZZAL«: 40 kérdés.
Rendelkezésre álló idő: 50 perc;
xii.
12L. modul: »RÁDIÓ COM/ELT/TRANSZPONDER/MŰSZEREK«: 20 kérdés.
Rendelkezésre álló idő: 25 perc.” 26.
A melléklet a következő IX. függelékkel egészül ki: „IX. függelék
A multimédia alapú képzés értékelési módszere 1.
E függelék célja, hogy megállapítsa a multimédia alapú képzést is magában foglaló tanfolyamok illetékes hatóság általi értékelésére és jóváhagyására vonatkozó követelményeket a 66.B.135. ponttal összhangban.
Ez a függelék felhasználható más tanfolyamok értékeléséhez is, amennyiben az illetékes hatóság döntése szerint az e függelékben megállapított értékelési módszer megfelelő az ilyen más tanfolyamok tekintetében.
Az értékelést az A.
táblázatban meghatározott, a)–d) kategóriákba csoportosított valamennyi kritérium alapján az illetékes hatóságnak kell elvégeznie.
Az illetékes hatóságnak egyértelműen meg kell adnia a táblázatban az értékelés alatt álló, multimédia alapú képzési terméket, valamint annak végső és aktualizált verzióit.
2.
Az értékelést végző illetékes hatóságnak a hallgató, illetve a végfelhasználó szemszögéből kell elvégeznie az értékelést, az A.
táblázatban felsorolt minden egyes kritériumot 1-től 5-ig terjedő skálán pontozva, az alábbiak szerint: 1: Nem elfogadható.
Nem felel meg az előírt kritériumoknak.
2: Részben elfogadható, de az előírt kritériumoknak való megfeleléshez további fejlesztésre van szükség.
3: Elfogadható.
Megfelel az előírt kritériumoknak.
4: Jó.
Bizonyos javításoknak köszönhetően megfelel az előírt kritériumoknak.
5: Kiváló.
Túlmutat az előírt kritériumokon.
3.
Ha a kritériumok közül egy vagy több nem éri el a 3-as minősítést, az illetékes hatóságnak alternatív tanulási folyamatot kell kezdeményeznie annak érdekében, hogy a termék alkalmasságát elfogadható szintre lehessen fejleszteni.
4.
Miután az illetékes hatóság értékelte az A.
táblázatban felsorolt egyes kritériumokat, az illetékes hatóságnak a következő kombinált minősítési skálát kell használnia a multimédia alapú egyes tanulási segédanyagok általános alkalmassági szintjének meghatározására: –
100–80: Kiváló tanulási segédanyag.
Különböző funkciókat kínál, és megfelel az előírt alkalmassági kritériumoknak.
–
79–60: A tanulási segédanyag megfelel az előírt alkalmassági kritériumoknak.
–
59–40: A tanulási segédanyag nem teszi lehetővé a kellően megbízható oktatási célú felhasználást.
Csak „informális” képzéshez használható.
–
39–20: A tanulási segédanyag minősége átlag alatti.
Nem felel meg több előírt kritériumnak.
A termék jóváhagyása előtt az illetékes hatóságnak ellenőriznie kell, hogy a multimédia alapú képzés végső pontszáma eléri-e legalább a 60-at, és hogy van-e olyan kritérium, amely 3-asnál rosszabb minősítést kapott.